Zásahy hliadok MsP v 6. týždni 

V týždni od 2. februára do 8. februára 2009 preverovali hliadky mestskej polície v hlavnom meste 1999 udalostí. Medzi nimi bolo aj 185 takých, ktoré po overení hliadkami priamo na mieste sa ukázali ako neopodstatnené.
 
Opodstatnenými ale na druhej strane boli priestupky motoristov voči pravidlám bezpečnosti a plynulosti v cestnej premávke a týchto porušení zistili hliadky MsP 969. Na vyhradených parkovacích miestach bez vedomia tých, ktorým tieto miesta patria, zaparkovalo svoje vozidlá 51 vodičov. 

V oblasti porušení pravidiel verejného poriadku zistili hliadky mestskej polície 21 priestupkov. Na telefonáty poukazujúce na prípady rušenia nočného pokoja zasahovali hliadky MsP 24 krát. Do štatistiky sa dostalo aj 14 priestupkov, ktoré majú na svedomí majitelia psov nerešpektovaním všeobecne záväzných nariadení týkajúcich sa podmienok chovu domácich zvierat. 
Čistota a poriadok boli nič nehovoriacimi slovami pre 144 priestupkov. Na trávnatých plochách zistili hliadky mestskej polície 137 zaparkovaných vozidiel. 

V zóne s dopravným obmedzením sa v priebehu týždňa stalo 267 priestupkov a v pešej zóne ich zistili hliadky 9. Napriek zákazu konzumácie alkoholických nápojov na verejných priestranstvách si tieto doprialo 94 priestupkov. 

Štatistika mestskej polície ďalej hovorí, že blokovacie zariadenia na kolesá motorových vozidiel parkujúcich v rozpore s ustanoveniami cestného zákona nasadili hliadky v 689 prípadoch a vozidlá priestupkov po odtiahnutí skončili v areáloch odťahovacích služieb 197 krát. Najviac priestupkov sa stalo na Viedenskej ceste a to 67